מי גר: אורי אבן חיים (35) אדריכל ומעצב עצמאי, מירי ויקסמן (34) עורכת משנה באתר the short story project המתמחה בסיפורים קצרים ומתגרמת, לולה (5) החתול.
המיקום: רחוב יקותיאל.
ותק: שנתיים, שכירות.
גודל: 80 מ"ר, 3.5 חדרים.
ספות שחורות מחומר דמוי עור איכותי של חברת אינוביישן, מירי: "ראינו אותן והתאהבנו אבל היינו סטודנטים צעירים בירושלים והן לא היו בתקציב אז נסענו לאיקאה וקנינו ספות. בדרך חזרה נפל לנו האסימון שההבדל הוא לא כזה משמעותי כשמדובר בפריט שיישאראיתנו שנים, הסתובבנו, חזרנו לאיקאה וביטלנו את ההזמנה.
הבית בנוי ממסדרון כניסה בו חדר הרחצה המוביל למטבח ולסלון, מהסלון יש מעבר לחדר העבודה ומחדר העבודה לחדר השינה, אל הגג הפרטי עוברים דרך חדר המדרגות של הבניין. על הספות שתי כריות עשויות בד אוזבקי מקורי שאמא של מירי הביאה מאוזבקיסטן ומירי הפכה לכריות.
הקיר החייתי. פינת עציצים ואומנות- עציצי פח שאורי הזמין במיוחד מחברת חביות לצמחים שלו. ומעליהם מבחר עבודות אומנות, ביניהן קולאז' של אסוויה ופיל של האמנית נופר סלע.
מזנון סטריאופוני המכיל בתוכו רסיבר ורמקולים משנות ה-80 בסגנון של שנות ה-50.
על הרמקול גולגולת מאחיה של מירי החי במקסיקו ועליהן זר החתונה של מירי.
שולחן אחד גדול עם ישיבה בשני צידיו מאפשר לזוג לעבוד יחד אבל לחוד בימים בהם שניהם עובדים מהבית. מאחורי השולחן מדפים עם מגוון צרכי עבודה וגם שעון וינטג' מהודו ושעון של מסגד המשמיע צליל מואזין מהעיר העתיקה בירושלים.
חדר השינה. לצד המיטה מדפים ספרים צפים עם בחירות קריאה מענייניות במיוחד ומעל המיטה ציור בשם גן התענוגות הארציים של האמן ההולנדי: הירונימוס בוש. מירי התייחסה לציור בתזה שעשתה ולכבוד יום הולדתה האחרון אורי הכין לה את העבודה הזו ממוסגרת כמו הציור המקורי בסגנון טריפטיך (יצירה בשלושה חלקים).
שידה מול המיטה שקיבלה חיים חדשים בגוון צהוב ועליה עוד גולגולת ומתנה שאורי הביא למירי. מעל מראה מיושנת עם פרחים.
אורי גנן מסור והמרפסת משנה על בסיס עונתי, רוב צמחי התבלין הגיעו עמם מירושלים בה התגוררו כסטודנטים.
הגג מלא בעציצים שהזוג יצרו בעצמם, משקולת של פסנתר ישן שנראית כמו פסל סביבתי של סוס ובקבוקים שאריות ממסיבות גג. על הקירות ניסיונות של אורי בתחום הגרפיטי.